Roger brugte meget af de følgende ti år på at bekæmpe såvel ydre som indre fjender, og da det var overstået, fremlagde han i [[1140]] de såkaldte Ariano-assizer, en række love, der blandt andet lagde grunden til det sicilianske bureaukrati samt sikrede [[feudalisme]]n og frem for alt centraliserede magten i riget. I [[1139]] havde Roger også fået den legitime paves anerkendelse som konge, og han kunne nu koncentrere sig om krigstogter uden for riget. Således indtog hans flåde [[Mahdia]] i det nuværende [[Tunesien]], og flåden gik også til angreb på [[Østromerske Kejserdømme|det byzantinske rige]]. Kongeriget Sicilien blev efter dette i omkring hundrede år den førende sømagt i [[Middelhavet]].
Filosofi Historie Kultur Tidligere_riger,_stater,_protektorater,_kolonier_og_lande Foreninger Organisationer